தற்போதைய உலகளாவிய முதலாளித்துவம் எதிர்கொண்டுள்ள நடப்பு நெருக்கடிக்கென்று பிரத்தியேகமான அம்சங்கள் உள்ளன. எனவே தான் இக்கட்டுரையில் ஒருமையில் குறிப்பிடா மல் பன்மையில் அவற்றை உலகமயமாக்கலின் நெருக்கடிகள் என்று குறிப்பிட்டுள்ளோம். இத்துடன் உலக தட்பவெப்ப நிலை நெருக் கடியும் உருவாகியுள்ளது. இந்நெருக்கடி, இயற் கைச் செல்வாதாரங்களை நேர்மையான, ஒழுங்கு முறையுடன் பயன்படுத்தும் வழிமுறைகள் இல் லாத, தனியார் லாபத்தை மட்டுமே அடிப்படை யாகக் கொண்டு இயங்கும் பொருளாதார அமைப்பின் விளைவாகவே உருவாகியுள்ளது. உலக ஊக நிதி மூலதனம், உலகச் சந்தைப் பொருட்களின் வியாபாரத்தில் இஷ்டம் போல் விளையாடுகின்றன. இப்போக்கு, நவீன தாராள மயக் கொள்கைகளுடன் இணைந்து செயலாற் றும் போது, மோசமான விளைவுகளை உருவாக் கியுள்ளன. இதன் காரணமாக உணவு நெருக் கடியும் உருவாகியுள்ளது. லாப நோக்கால் மட் டுமே உந்தப்பட்டு இயங்கும் முதலாளித்துவ அமைப்பு இன்னும் எப்படிப்பட்ட நெருக்கடி களையெல்லாம் உருவாக்கும் என்பதை நாம் அனுமானிக்க முடியாத நிலையில் உள்ளோம். நீண்ட கால அடிப்படையில் மனித குலமே தப்பிப் பிழைப்பதும், மனித நாகரிகம் தொடர் வதும் நிச்சயமற்ற நிலைக்கு தள்ளப்பட்டு கேள்விக்குறியாகி உள்ளது. இதில் நன்கு கண் ணுக்குப் புலப்படுவது,மிக அதிகமாக ஊடகங்க ளால் வெளிச்சம் போட்டுக் காட்டப்படும் உலகப் பொருளாதார மந்த நிலைமையே. சமீப வாரங்களிலும், மாதங்களிலும் யூரொஜோன் எனப்படும் ஐரோப்பிய நிகழ்வுகள் மீது அதிகமாக கவனம் செலுத்தப்படுகின்றது.